Proceedings Science, Ethics & Civilization; Vol.1.2022; 65-71 Published by Majmuah Enterprise PEMBENTUKAN PERSONALITI SEIMBANG BERDASARKAN AKHLAK ISLAM : PANDUAN BERDASARKAN AL QURAN DAN AS- SUNNAH SYAFIQAH SOLEHAH1, LUKMAN HAKIMI2, MOHD FARID HAFIDZ3 TENGKU SARINA AINI4 Akademi Pengajian Islam Universiti Malaya1,4, Kolej Komuniti Bera2, Politeknik Sultan Abdul Halim Muadzam Shah3 Email: , , tgsarina@um.edu.my4 Abstrak Dewasa ini pelbagai isu yang dimainkan di media massa berkenaan sahsiah dan akhlak umat Islam terutamanya generasi muda. Perkara ini memberikan impak negatif kepada umat Islam di seluruh dunia secara umumnya dan tidak terkecuali kepada masyarat Islam di Malaysia. Dalam masa yang sama, umat Islam jelas bahawa Rasulullah telah meninggalkan dua perkara yang mana jika umat Islam berpegang padanya, maka tidak akan terpesong daripada landasan Islam iaitu Al- Quran dan As- Sunnah. Kedua- duanya telah menjadi panduan kepada umat Islam dalam menjalankan kehidupan seharian yang sempurna dalam pelbagai aspek kehidupan. Dalam menangani perkara ini, umat Islam perlunya kepada pembentukan personaliti yang seimbang dengan menerapkan sahsiah dan akhlak Islamiyah dalam diri mereka. Personaliti itu sendiri mempunyai pelbagai definisi dan dalam penulisan ini, terdapat beberapa konsep utama yang diketengahkan berdasarkan definisi personaliti itu sendiri. Empat konsep utama yang dibincangkan adalah penampilan, komunikasi, tingkah laku dan emosi. Keempat- empat aspek ini penting bagi melihat bagaimana pembentukan personaliti individu Muslim berdasarkan sahsiah dan akhlak Islamiyah bagi melahirkan individu muslim yang seimbang dari aspek Jasmani, Emosi, Rohani, Intelek dan Sosial sebagaimana yang dititik beratkan dalam sistem pendidikan di Malaysia dan menjadi matlamat utama para pendidik dan penuntut ilmu. Kata kunci : Personaliti Umat Islam, Akhlak Islamiyah, Sahsiah Islam, Al-Quran dan As-Sunnah 1.Pengenalan Dunia hari ini telah dilakari oleh pelbagai trend dan paradigma kehidupan bentuk baru. Globalisasi telah memberi impak yang besar dalam kehidupan masyarakat di dunia. Secara tidak langsung, ia juga turut memberi kesan kepada kehidupan masyarakat Islam dalam mengamalkan sahsiah yang dianjurkan oleh Islam. Ia mewujudkan impak dan pengaruh yang positif juga negatif dalam pelbagai aspek kehidupan. Namun, yang semakin membimbangkan apabila isu- isu negatif yang turut menular dengan cepat akibat daripada faktor- faktor seperti persekitaran, media massa, media sosial dan lain-lain. Terdapat banyak cabaran utama yang melibatkan umat Islam di Malaysia antaranya yang melibatkan pergaulan bebas, penderaan, keganasan remaja, pengaruh budaya barat dalam aspek pemakaian serta pergaduhan alam maya yang melibatkan pengguna akaun aplikasi saling bertikam lidah. Sebagaimana yang kita ketahui, rakyat Malaysia terdiri daripada masyarakat majmuk yang berbilang kaum dan agama. Isu seperti ini dapat memberikan imej yang buruk kepada personaliti umat Islam sehingga menyebabkan keindahan akhlak Islamiyah itu tidak dapat dipamerkan dan dilihat sebagaimana yang dibawa oleh Rasulullah S.A.W. Islam telah menggariskan beberapa prinsip dan kaedah akhlak Islamiyah sebagai panduan sepanjang zaman. Prinsip dan kaedah ini adalah berpandukan Al- Quran dan As-Sunnah yang telah dibawa oleh Rasulullah S.A.W. Rasulullah S.A.W. merupakan contoh teladan terbaik dan sempurna dalam menonjolkan akhlak Islamiyah. Dalam penulisan ini, penulis akan membincangkan tentang beberapa aspek personaliti iaitu penampilan, komunikasi, tingkah laku serta emosi yang dilihat sebagai aspek utama yang dinilai dalam mempamerkan personaliti yang seimbang dan menjadi teladan yang baik bagi masyarakat majmuk di Malaysia. Di samping itu, penulis akan membincangkan aspek personaliti itu dengan mengetengahkan Al-Quran dan As-Sunnah dalam perbincangan bagi melengkapkan akhlak Islamiyah yang perlu ada dalam diri individu Muslim sepanjang masa. 2.Konsep Personaliti, Akhlak dan Sahsiah Personaliti itu dapat dilihat melalui cara seseorang mempamerkan perwatakan fizikal, komunikasi, daya penarik serta tingkah laku mereka (Izzah Nor Aida & Salasiah, 2015). Personaliti itu terhasil daripada faktor persekitaran serta keadaan yang dihadapi oleh seseorang sama ada secara sedar atau tidak sedar (David Fontana, 1977). Oleh itu, personaliti ini adalah sesuatu yang dipamerkan oleh seseorang individu hasil daripada kesan sesuatu yang terjadi dan boleh dilihat dengan cara berinteraksi, penyampaian, emosi, tingkah laku dan lain- lain. 65
Proceedings Science, Ethics & Civilization; Vol.1.2022; 65-71 Published by Majmuah Enterprise Personaliti tidak mempunyai definisi yang khusus untuk digambarkan kerana ianya boleh ditakrifkan dengan pelbagai maksud bergantung kepada keadaan tertentu. Ia terhasil daripada satu keadaan kompleks yang dinamik, mempunyai sistem psikofizikal yang mewujudkan corak karakter dalam tingkah laku, pemikiran dan perasaan seseorang (Gordon W. Allport 1961). Selain itu, personaliti yang dihasilkan bergantung kepada perubahan keadaan yang mana ia turut menunjukkan keunikan manusia yang sukar untuk dijangka. Secara zahirnya, setiap fizikal manusia itu kelihatan hampir sama namun personaliti unik yang ditonjolkan itu membezakan mereka Berdasarkan takrifan- takrifan ini, dapatlah digambarkan bahawa personaliti merupakan sesuatu yang ditonjolkan oleh manusia secara semula jadi. Definisi- definisi ini merupakan takrifan yang dibincangkan mengikut perspektif Barat. Personaliti yang dizahirkan oleh seseorang yang merangkumi setiap aspek dalam diri serta ianya dilatih berdasarkan pengalaman hidup yang dihadapi seseorang menyebabkan setiap individu mempunyai personaliti yang berbeza. Istilah personaliti dalam perspektif Islam pula merujuk kepada sahsiah atau akhlak. Ia merupakan tingkah laku seseorang yang sudah terbiasa dengan sesuatu keadaan dan ia lahir secara semula jadi serta dapat menggambarkan diri seseorang (Ghazali Darul Salam, 2003). Personaliti juga ialah satu ekspresi yang ditonjolkan melalui diri keperibadian seseorang. Ia dilihat mempunyai satu rangkaian khusus yang mana ia berbeza bagi setiap individu (Taqiy al- Din, 1994) Personaliti merupakan satu aspek yang luas yang amat dititikberatkan di dalam Islam (Mohammad Ghozali, 2015). Personaliti dapat dibahagikan kepada personaliti yang baik dan tidak baik. Sebagai individu Muslim, personaliti yang baik memainkan peranan yang penting dalam kehidupan dan ia digelar sebagai personaliti Muslim. Seterusnya dalam membincangkan berkaitan personaliti, bagi melahirkan Muslim yang mempunyai personaliti yang selari dengan Al- Quran dan As- Sunnah, perlulah difahami dengan lebih mendalam berkenaan sahsia. Sahsiah merupakan kalimah Arab daripada kata dasar (ﺺﺨ ﺷ ) yang bermaksud seseorang. Sahsiah memberi maksud sejumlah sifat yang membezakan keperibadian seseorang. Kalimah ini telah diguna pakai dengan meluas dalam bahasa Melayu yang bermaksud keperibadian atau akhlak ( Ahmad Mokhtar, 1989) Istilah sahsiah juga turut berasal daripada perkataan Bahasa arab iaitu Syikhās (صﺎﺨ ﺷ), Syukh (صﻮﺨ ﺷ , Syaskhās ) (صﺎﺨ ﺼﺷ, Syukhusun (صﻮﺨ ﺷ) , Shakhisun (ﺺﯿﺨ ﺷ), yang menunjukkan akhlak mulia yang dimiliki seseorang. Abdul Majid Abd ar-Rahim menyatakan sahsiah bermaksud peribadi atau keperibadian. Perkataan peribadi bermakna sifat, sikap atau pelakuan pada diri seseorang yang sudah sebati untuk lahir sebagai watak diri. Justeru itu sahsiah atau peribadi juga adalah kumpulan sifat-sifat pemikiran dan budi, bentuk badan dan kemahuan cita-cita yang menyebabkan mutu diri berbeza daripada yang lain (Ibnu Manzur, t.t.). Persekitaran yang baik penting bagi melahirkan akhlak yang mulia dan ianya amat bergantung kepada faktor persekitaran manusia itu sendiri (Ibnu Khaldun, 2002). Hassan Langgulung (1991) juga berpendapat, dalam menghayati nilai dan menanamkannya dalam diri, persekitaran seseorang memainkan peranan yang penting. Penghayatan akhlak yang mulia ini dapat dilatih dan diaplikasikan melalui proses sosial dan juga pembelajaran seperti tindak balas, rangsangan, peneguhan, peniruan gaya dan lain- lain. Seterusnya ia menjadi satu motivasi kepada manusia itu sendiri untuk mengikut akhlak yang disanjungi. ) Berdasarkan perbincangan ini, penulis merumuskan bahawa personaliti, akhlak dan sahsiah amat berkait rapat antara satu sama lain. Perlu bagi seseorang Muslim itu jelas akan personaliti, akhlak dan sahsiah bagaimana yang ingin mereka tanamkan dalam diri mereka. Kefahaman mengenai sahsiah seseorang itu dapat digambarkan dan diterjemahkan melalui tingkah laku, pemikiran, pengucapan, pengurusan emosi, dan perwatakan seseorang. Sebagai seorang Muslim, personaliti yang zahir daripada seseorang itu perlu dizahirkan dengan cara yang terbaik agar dapat memberi faedah kepada diri, keluarga, masyarakat, negara dan agama seperti yang dijelaskan oleh Al-Qurān dan As- Sunnah. Perbincangan di atas jelas terangkum di dalamnya ciri-ciri personaliti Muslim dan ia saling lengkap melengkapi dalam memberikan definisi sebenar akhlak Islamiyah atau syakhsiah Muslim. Di samping itu, sebagai seorang Muslim, personaliti yang baik dan positif dapat menunjukkan keimanan seseorang dan bagaimana mereka selarikan naluri mereka dengan ketetapan Syariah dalam memastikan mereka menjadi Muslim yang taat dan berpegang teguh kepada Al- Quran dan As- Sunnah.. 3.Rasulullah S.A.W Menjadi Contoh Ikutan Dalam Kehidupan Allah telah mengutuskan Nabi Muhammad S.A.W. untuk membimbing manusia dan mengaplikasikan segala ajaran berdasarkan wahyu yang diturunkan. Salah satu misi baginda adalah untuk memberi kesedaran bahawa seseorang Muslim itu perlu membina personaliti mereka berdasarkan akhlak Islamiyah (Noraini Othman, 2016). Setiap Muslim mesti berusaha memiliki akhlak yang mulia sesuai dengan perutusan Rasulullah S.A.W. yang membawa contoh akhlak yang mulia kepada manusia sejagat (Muhammad Firdaus, Nurul Huda & Muhd. Ramzi, 2011). Justeru itu, setiap usaha yang dilakukan dalam membina dan membentuk akhlak yang baik perlulah berterusan (Zulkifli Mohd. Noh dan Paisol 66
Proceedings Science, Ethics & Civilization; Vol.1.2022; 65-71 Published by Majmuah Enterprise Nasir, 2018). Hal ini kerana, setiap sesuatu yang dilakukan secara berterusan akan membawa kepada kebiasaan kepada diri seseorang dan pada akhirnya sifat mahmudah dapat dipamerkan dengan sendirinya sehingga mempamerkan personaliti yang disenangi. Kehidupan Rasulullah S.A.W., menjadi contoh utama kepada kesempurnaan peribadi Muslim kerana Rasulullah S.A.W., mempunyai akhlak yang paling sempurna. Akhlak Rasulullah S.A.W. adalah berpandukan Al- Quran dan setiap perbuatan, perkataan serta ikrar baginda yang disebut sebagai As- Sunnah. Abd Fattah Abu Ghundah al-Halabi menyatakan bahawa sesungguhnya Rasulullah S.A.W. merupakan qudwah terbaik (ﺔﻨ ﺴﺣ ةوﺪ ﻗ) yang memiliki ciri-ciri keperibadian unggul lagi terpilih yang tidak langsung terdapat padanya cacat dan cela. Seluruh umat Islam perlu mencontohi baginda dalam setiap aspek kehidupan (Shuhadak Mahmud, 2009). Al-Qurān menggambarkan Nabi S.A.W. adalah seorang yang mempunyai sahsiah dan akhlak yang paling tinggi. Hadis daripada Sayyiditina 'Aisyah: "نأ ْﺮُﻘْﻟا ُﮫُﻘُﻠُﺧ َنﺎَﻛ : ْﺖَﻟﺎَﻗ , َﻢﱠﻠَﺳَو ِﮫْﯿَﻠَﻋ ُﷲ ﻰَﻠَﺻ ِﷲ ِﻞُﺳَر َﻖْﻠُﺨِﺑ ْﻲِﻧ ْﺮِﺒ ْﺧَأ , َﻦﯿِﻨِﻣ ْﺆُﻤْﻟا ﱠمُأﺎَﯾ ,َﺔَﺸِﺋﺎَﻋ ُﺖْﯿَﺗَأ :َل ﺎَﻗ ,ﺮﻣﺎﻋ ﻦﺑ مﺎﺸھ ﻦﺑ ﺪْﻌَﺳ ْﻦَﻋ Terjemahan: Daripada Sa'id Bin Hisham Bin 'Amir, dia berkata: Aku telah datang berjumpa dengan 'Aisyah, dan aku berkata," Beritahu aku tentang akhlak Rasulullah S.A.W. katanya, "adalah akhlak Rasulullah S.A.W., ialah al-Qurān". Firman Allah S.W.T di dalam Surah Al- Ahzab ayat 21 : اًﺮﯿِﺜَﻛ َ ﱠﷲ َﺮَﻛَذَو َﺮ ِﺧ ْﻵا َم ْﻮَﯿْﻟاَو َ ﱠﷲ ﻮُﺟ ْﺮَﯾ َنﺎَﻛ ﻦَﻤﱢﻟ ٌﺔَﻨَﺴَﺣ ٌةَﻮْﺳُأ ِ ﱠﷲ ِلﻮُﺳَر ﻲِﻓ ْﻢُﻜَﻟ َنﺎَﻛ ْﺪَﻘﱠﻟ Terjemahan : Demi sesungguhnya, adalah bagi kamu pada diri Rasulullah itu contoh ikutan yang baik, iaitu bagi orang yang sentiasa mengharapkan (keredaan) Allah dan (balasan baik) hari akhirat, serta ia pula menyebut dan mengingati Allah banyak-banyak (dalam masa susah dan senang) Ini jelas menunjukkan bahawa Rasulullah S.A.W. adalah contoh teladan terbaik sepanjang zaman dan baginda telah mempamer akhlak yang sempurna sebagaimana yang dianjurkan di dalam Al- Quran. Rasulullah Kesimpulannya, Rasulullah S.A.W. memiliki akhlak dan personaliti yang terbaik untuk diikuti dan diteladani. Baginda memiliki sifat terpuji, amanah, cekap, jujur, sabar dan ikhlas. Banyak teladan dan contoh ikutan ditunjukkan oleh baginda Rasulullah S.A.W kepada semua peringkat manusia sama ada tua dan muda serta sehingga kepada kehidupan kita keseluruhannya. 4.Aspek Personaliti dalam Konteks Penampilan, Komunikasi, Tingkah Laku dan Emosi Menurut Syafiqah Solehah (2021), personaliti dalam konteks Barat dan Islam mempunyai persamaan dalam beberapa aspek utama. Berikut merupakan aspek yang telah dikenal pasti dalam membincangkan kedua- dua konteks personality. Jadual 1 : Pengertian Personaliti Berdasarkan Cendekiawan Islam dan Barat BARAT ISLAM Crow & Crow Uthman Najjāti Perwatakan daya komunikasi) fizikal, corak pertuturan, dan (penampilan penarik Susunan dinamik dalam diri individu yang menentukan watak sewaktu menyesuaikan diri dengan persekitaran yang mana ia dipupuk dengan keimanan. (secara umumnya merujuk kepada semua keadaan personaliti) tersendiri Gage & Berliner Prof Omar At-Toumī Asyaibānī Motif, sikap, pendapat, kepercayaan, Kesediaan seseorang untuk berkelakuan pemikiran kognitif, emosi (emosi ) (tingkah laku) Sifat dan ciri-ciri tersendiri Merangkumi fizikal,akhlak dan akal 67
Proceedings Science, Ethics & Civilization; Vol.1.2022; 65-71 Published by Majmuah Enterprise Pemikiran, keyakinan, nilai dan kebiasaan (secara umumnya melibatkan penampilan, komunikasi, emosi, tingkah laku) Fokus kajian: Berdasarkan definisi ini, terdapat beberapa kata kunci yang merujuk kepada personaliti iaitu penampilan, komunikasi, tingkah laku dan emosi . Keempat- empat fokus kajian ini akan dibincangkaan dalam sub topik seterusnya. Berdasarkan ringkasan di atas, penulis ingin menyentuh keempat- empat aspek utama ini dalam membincangkan personaliti dan akhlak Muslim berpandukan kepada Al- Quran dan As-Sunnah. 4.1 Penampilan Aspek pertama yang dibincangkan adalah penampilan. Penampilan merupakan faktor yang sangat penting dalam mempamerkan personaliti dan akhlak Muslim agar dapat dijadikan teladan kepada masyarakat sekeliling. Penampilan yang menarik adalah dengan menampakkan kekemasan dalam berpakaian, menunjukkan sikap atau gaya yang menyejukkan hati serta memiliki tatacara yang sopan dan berbudi ( Robiah K. Hamzah, 2001). Ia selari dengan hadis Rasulullah S.A.W. yang bermaksud : "Sesungguhnya Allah itu cantik dan amat sukakan kecantikan. la sukakan melihat kesan-kesan nikmat kepada hamba- Nya serta Allah benci kesusahan dan bala bencana. (Riwayat al-Baihaqi) Ini menunjukkan bahawa Allah S.W.T amat menyukai hambanya yang menggunakan nikmat yang diperolehi dengan memperelok diri mereka. Selain itu, penampilan diri yang unggul dapat memenuhi keinginan manusia untuk dicintai, disayangi dan dikagumi oleh ahli keluarga juga masyarakat di mana dia berada. Di samping itu, individu yang memiliki penampilan menarik juga memiliki rasa keyakinan diri yang lebih tinggi daripada mereka yang penampilannya tidak menarik. Mereka juga memiliki sikap yang lebih optimistik, lebih mahir dan lancar dalam berkomunikasi. Ciri-ciri itu membantu orang-orang yang berpenampilan menarik mempengaruhi orang lain dengan lebih berkesan (Abdullah Hassan & Ainon Mohd, 1999). Perkara ini jelas menunjukkan bahawa penampilan merupakan salah satu aspek penting yang perlu diketengahkan agar setiap Muslim mempunyai satu nilai, keunikan dan keistimewaan dalam masyarakat di samping mengekalkan imej Islam yang sebenar. Ini secara tidak langsung dapat memudahkan seseorang itu untuk didekati oleh masyarakat umum termasuk bukan Muslim dan dapat membantu menyebarkan agama Islam. 4.2. Komunikasi Mohd Yusof Hussain (1990) mendefinisikan komunikasi dari perspektif Islam sebagai proses menyampaikan atau bertukar perutusan. Berdasarkan definisi ini, kita dapat memahami bahawa komunikasi adalah suatu proses dalam mana seseorang atau beberapa orang, kelompok, organisasi dan masyarakat menciptakan, dan menggunakan informasi agar berhubung dengan lingkungan dan orang lain. Komunikasi adalah proses yang mana manusia berkongsi maklumat, idea, pengetahuan, perasaan dan komunikasi. Pada umumnya komunikasi dilakukan secara lisan atau verbal yang dapat difahami oleh kedua belah pihak. Cara komunikasi yang betul dapat menggambarkan personaliti seseorang. Firman Allah S.W.T. yang bermaksud: "Dan katakanlah (wahai Muhammad) kepada hamba-hambaku yang beriman supaya mereka menggunakan perkataan-perkataan yang baik-baik..." (Surah al-Isrā', 17: 53) Ini menunjukan bahawa Allah S.W.T menyeru agar hamba- hambanya menggunakan perkataan yang baik ketika berbicara. Jelas ayat ini menunjukkan bahawa hamba yang beriman perlu menitik beratkan tentang aspek komunikasi. Dakwah Islamiah tidak dapat dipisahkan dengan komunikasi berkesan. Melalui komunikasi yang berkesan, setiap penyampaian itu dapat disampaikan dengan baik. Selain itu, dengan adanya penampilan yang menarik dan kemahiran komunikasi yang mantap, maka seseorang individu Muslim itu akan mudah untuk didekati dan mudah mendekati masyarakat sekeliling serta dapat meninggalkan kesan yang baik. Komunikasi mempunyai lima ciri iaitu kefahaman, 68
Proceedings Science, Ethics & Civilization; Vol.1.2022; 65-71 Published by Majmuah Enterprise keseronokan, pengaruh keatas sikap, perhubungan yang bertambah baik dan adanya tindakan yang menyusuli (Abdullah Hassan dan Ainon Mohd, 1999). Berikut merupakan ciri- ciri komunikasi berkesan: i. ii. iii. iv. v. Komunikasi berkesan dapat dicapai apabila pihak kedua benar-benar faham apa yang ingin dimaksudkan oleh pihak pertama. Wujudnya keseronokan dalam berkomunikasi yang mana dapat menimbulkan rasa seronok kedua- dua pihak untuk meneruskan sesi perbualan mereka. Justeru itu, keseronokan akan menghasilkan komunikasi berkesan. Mampu mempengaruhi sikap, nilai dan kepercayaan orang-orang lain. Dapat memperbaiki hubungan yang sedia ada dengan berjayanya menyampaikan mesej sebenar yang ingin disampaikan. Wujudnya tindakan susulan. Dalam berkomunikasi, perlu tindakan susulan supaya apa yang diharapkan akan berlaku dan dapat menghasilkan sesuatu yang berkesan. Ciri-ciri ini menunjukkan bahawa komunikasi bukan hanya sekadar bercakap atau meluahkan sesuatu perkataan. Ia adalah satu proses atau keadaan di mana dapat membantu semua pihak yang berkomunikasi saling memahami, menimbulkan perasaan yang selesa serta memudahkan mesej disampaikan. Rumusannya, amat penting bagi seorang Muslim untuk memiliki kemahiran komunikasi yang berkesan. Hal ini bertujuan untuk menambahkan keberkesanan penyampaian mereka sekaligus dapat membantu dalam meningkatkan kualiti diri sebagai Muslim. 4.3. Tingkah Laku Tingkah laku merupakan satu aspek yang penting dalam membentuk personaliti pelajar yang dikehendaki. Pada kebiasaannya, tingkah laku lahir daripada gerak balas dan ransangan persekitaran. Tingkah laku yang baik dapat memberi kesan yang baik kepada individu Muslim dan ia juga dapat memberi kesan terhadap individu lain. Tingkah laku seseorang itu boleh berubah berdasarkan proses yang dialami sama ada baik kepada buruk atau buruk kepada baik (Ragbir Kaur Joginder 2012). Dalam melahirkan masyarakat Muslim yang mempunyai tingkah laku yang baik, setiap individu Muslim itu sendiri perlu menunjukkan tingkah laku yang baik. Tingkah laku yang sentiasa positif dan bersopan akan disukai oleh orang lain dan menyebabkan masyarakt sekeliling menghormatinya. Sebaliknya, mereka yang mempunyai personaliti dan akhlak yang kasar dan tidak sopan akan dijauhi dan dibenci oleh orang lain serta turut diikuti oleh orang terdekat seperti ahli keluarga dan rakan sebaya. Allah S.W.T. berfirman yang bermaksud : "Sesungguhnya kamu wahai Muhammad mempunyai perilaku akhlak yang amat baik..." (Surah al-Qalam, 68: 4) Allah S.W.T telah menjelaskan bahawa Rasulullah S.A.W adalah insan istimewa yang telah diutuskan dengan perilaku akhlak yang terbaik. Tingkah laku serta peribadi baginda yang sempurna ini bukan sahaja disenangi oleh para sahabat bahkan menjadi salah satu jalan untuk berdakwah dan menyebarkan akhlak Islamiyah. 4.4. Emosi Perkataan emosi berasal dari perkataan Greek iaitu 'emovere' bermaksud 'untuk keluar'. Emosi dizahirkan oleh manusia sebagai satu bentuk tindakan yang memenuhi keinginan dan kepuasan diri, suatu keadaan dimana perasaan yang ditunjukkan kepada proses fisiologi dan psikologi seseorang individu (Norhayati Fatmi Talib dan Bani Hidayah, 2012). Emosi turut digunakan bagi menggambarkan situasi dan keadaan jiwa seseorang (Abdul Ghani & Abd. Rahman, 2019). Emosi pada dasarnya adalah dorongan untuk bertindak. Biasanya emosi merupakan reaksi terhadap rangsangan dari luar dan dalam diri individu. Sebagai contohnya, emosi gembira mendorong perubahan suasana hati seseorang, sehingga secara fisiologi seseorang terlihat ketawa manakala emosi sedih mendorong seseorang menangis. Emosi berkaitan dengan perubahan fisiologi dan fikiran seseorang yang dapat mengawal diri manusia untuk bertindak balas dalam berkomunikasi, berketerampilan, bertingkah laku dan lain- lain keadaan. Emosi yang tidak stabil dapat mengganggu keadaan individu dengan mewujudkan perasaan marah, takut, gembira, kecewa dan duka. Hal ini menunjukkan bahawa emosi boleh melahirkan reaksi seseorang terhadap sesuatu perkara, situasi atau rangsangan. Perkara tersebut boleh menjadikan emosi yang positif dan juga negatif bergantung kepada keadaan persekitaran dan diri sendiri. Emosi yang lahir itu turut boleh mempengaruhi personaliti seseorang daripada pelbagai aspek termasuk penampilan, komunikasi dan tingkah laku. 69
Proceedings Science, Ethics & Civilization; Vol.1.2022; 65-71 Published by Majmuah Enterprise Kesempurnaan keperibadian serta akhlak Rasulullah SAW telah tergambar dengan jelas sebagaimana yang terkandung di dalam al Quran. Setiap perbuatan dan percakapan Baginda adalah berdasarkan kepada apa yang diwahyukan oleh Allah SWT tanpa mengikut kehendak hawa nafsu, keegoan diri, mahupun kejahilan terhadap membendung kehendak emosi yang tidak produktif. Inilah kelahiran Rasul SAW, iaitu satu kelahiran yang membawa bersamanya kesempurnaan emosi dan perasaan. Kesempurnaan emosi dan perasaan yang dicontohkan oleh Baginda SAW inilah yang wajar penjadi pegangan dan ikutan kita semua. Allah S.W.T berfirman di dalam surah Az- Zumar ayat 10: ٍبﺎَﺴ ِﺣ ِﺮْﯿَﻐِﺑ ْﻢُھ َﺮ ْﺟَا َن ْوُﺮِﺒ ٰ ّﺼﻟا ﻰﱠﻓَﻮُﯾ ﺎَﻤﱠﻧِاۗ ٌﺔَﻌِﺳا َو ِ ّﷲ ُض ْرَاَوۗ ٌﺔَﻨَﺴ َﺣ ﺎَﯿْﻧﱡﺪﻟا ِهِﺬ ٰھ ْﻲِﻓ ا ْﻮُﻨَﺴ ْﺣَا َﻦْﯾِﺬﱠﻠِﻟۗ ْﻢُﻜﱠﺑ ٰ َر ا ْﻮُﻘﱠﺗا اﻮُﻨَﻣٰا َﻦْﯾِﺬﱠﻟا ِدﺎَﺒِﻌٰﯾ ْﻞُﻗ Bermaksud : Katakanlah (Muhammad), "Wahai hamba-hamba-Ku yang beriman! Bertakwalah kepada Tuhanmu." Bagi orang-orang yang berbuat baik di dunia ini akan memperoleh kebaikan. Dan bumi Allah itu luas. Hanya orang-orang yang bersabarlah yang disempurnakan pahalanya tanpa batas. Rasulullah. S.A.W. telah bersabda : ُﺔﱠﻨ َﺠْﻟا َﻚَﻟ َو ْﺐَﻀْﻐَﺗ َﻻ "Janganlah engkau marah, nescaya bagimu syurga". (Hadits Shahih, Riwayat Ibnu Abid Dunya, Lihat Shahiihul Jaami' No. 7374) Berdasarkan dalil yang dikemukakan di atas, jelas menunjukkan bahawa pengawalan emosi amat penting bagi Muslim. Ia bukan sahaja dapat memberikan kebaikan di dunia bahkan diberikan ganjaran yang amat besar di akhirat kelak. Sebagai seorang Muslim, perlunya seseorang individu itu mempunyai keseimbangan dalam mempamerkan personaliti, akhlak dan sahsiah mereka berdasarkan apa yang dianjurkan di dalam Al- Quran dan As- Sunnah. Kesimpulannya, emosi adalah satu proses yang berlaku dalam diri manusia yang tidak kelihatan untuk menzahirkan perasaan-perasaan yang pelbagai setelah menghadapi setiap situasi yang berbeza. Emosi merupakan kunci penting dalam melatih personaliti dan akhlak yang baik. Jika seseorang tidak dapat mengawal emosi mereka, mereka jugak sukar untuk mengawal penampilan, cara berkomunikasi dan tingkah laku mereka. Penutup Kesimpulannya, setiap Muslim sepatutnya memahami konsep personaliti dan akhlak dengan lebih mendalam berdasarkan Al- Quran dan As- Sunnah bukan semata- mata adat dan kebiasaan masyarakat. Agama memainkan peranan penting sebagai landasan kepada umat Islam. Umat Islam yang berpegang teguh dengan ajaran agama akan melahirkan tamadun yang hebat. Islam amat menitikberatkan aspek personaliti dalam segenap segi kehidupan, sama ada ketika bergaul dengan sesama manusia mahupun dengan makhluk lain. Sejarah turut membuktikan bahawa apabila umat Islam mempunyai personaliti yang baik dan dikagumi, mereka dapat mengembangkan perluasan takluk dan tamadun di zaman mereka. Mereka juga mampu jatuh akibat daripada mengamalkan personaliti dan akhlak yang tidak dipraktikkan dalam Islam seperti berbangga diri, tidak menghormati orang lain serta menolak perdamaian. Oleh itu, amat penting bagi seseorang Muslim melatih diri mereka dan berusaha untuk berakhlak dengan akhlak Islamiyah. RUJUKAN Abdul al-Fattah Abu Ghunddah al-Halabi, al-Rasūl 'Alaihi Wasallam al-Mu'allim Wa Asālībuhu Fi al-Ta'līm, terj. Shuhadak Mahmud, (2019) Seremban: Al-Azhar Media, 17. Abdul Ghani Abdullah dan Abd. Rahman Abd Azi, (2009) Mengurus Tingkah Laku Pelajar,Batu Caves Selangor: PTS Professional Publishing Sdn Bhd, 93. Abdullah Hassan, Ainon Mohd, (1999) Komuniokasi Untuk Guru, (Kuala Lumpur: Utusan Publications & Distributors Sdn Bhd, 44. Ali Al-Qāsimi, Ahmad Mokhtar (1989) 'Umar Muhyi al-Din Sobir, al-Mu'jam al-'Arabi al-Asāsi ,Tunisia: Larousse, 674. David Fontana,(1997) Personality and Educations, London: Open Books Publishing Ltd, 3. 70
Proceedings Science, Ethics & Civilization; Vol.1.2022; 65-71 Published by Majmuah Enterprise Ghazali Darul Salam, (2003) Dinamika Ilmu Akhlak Islamiah, Kuala Lumpur: Utusan Publications & Distributors Sdn Bhd. Gordon W. Allport, (1961) Pattern and Growth in Personality (New York: Holt, Rinehart And Winston, 28. Hassan Langgulung,(1991) Asas-Asas Pendidikan Islam, Kuala Lumpur: Dewan Bahasa dan Pustaka. Ibn Khaldun, Abd al-Rahman (2002) Muqaddimah Ibni Khaldūn. Terj. Dewan Bahasa Dan Pustaka. Kuala Lumpur: Dewan Bahasa Dan Pustaka. Ibnu Manzur, Lisānul al-'Arabi al-Qāhirah: Dār al-Ma'ārif, 2211-2212. Izzah Nor Aida Zur Raffar & Salasiah Hanim Hamsiah, (2015), Personaliti Bapa Daripada Perspektif Islam. GIAT Vol 5 (2) 89 Mohammad Ghozali dan Nor 'Azzah Kamri, (2015) Keperibadian Islam dan Profesionalisme Dalam Pekerjaan: Satu Analisis Teoritis, Jurnal Syariah Jilid 23 (21)259. Muhammad Firdaus Nurul Huda & Muhd. Ramzi Omar. (2011) Ensiklopedia Asas Fardhu Ain. Kuala Lumpur: Crescent News Sdn Bhd. 96 Noraini Othman, (2016) A Preface to the Islamic Personality Psychology. International Journal of Psychological Studies, (8),20-21. Norhayati Fatmi Talib dan Bani Hidayah, (2012) "Kecerdasan Emosi dan Sikap Pembelajaran Pelajar Terhadap Pencapaian Kursus Tamadun Islam Di Politeknik Port Dickson, Negeri Sembilan", Jurnal of Islamic and Arabic Education 4 (2), 26. Ragbir Kaur Joginder.(2012) Panduan Ilmu Pendidikan Untuk DPLI Pedagogi. Kuala Lumpur: Kumpulan Budiman, 2 Robiah K. Hamzah (2001) Penampilan Diri Berkualiti, (Kuala Lumpur: PTS Publications), 1. Taqiy al-Din al-Nabhāni, (1994) Al Syakhsiyyah al-Islāmiyyah, vol (Beirūt: Dār al-Ummah, 54. Zulkifli Mohd. Noh dan Paisol Nasir, (2008) Tamadun Islam. Jitra: Politeknik Sultan Abdul Halim Mu'adzam Shah. 71